Document ID: 32003D0810

Komission päätös,
tehty 17 päivänä marraskuuta 2003,
tuoreen siipikarjanlihan ja tarhattujen sileälastaisten lintujen (ratitae) lihan sekä elävien sileälastaisten lintujen ja niiden siitosmunien tuontia kolmansista maista koskevien päätösten 94/984/EY, 2000/609/EY, 2001/751/EY muuttamisesta Australian osalta
(tiedoksiannettu numerolla K(2003) 4117)
(ETA:n kannalta merkityksellinen teksti)
(2003/810/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(1), sellaisena kuin se on viimeksi muutettuna päätöksellä 806/2003/EY(2), ja erityisesti sen 23 ja 24 artiklan,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(3), sellaisena kuin se on viimeksi muutettuna direktiivillä 1999/89/EY(4), ja erityisesti sen 11 ja 12 artiklan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY(5) liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY, sellaisena kuin se on viimeksi muutettuna komission päätöksellä 2003/721/EY(6), ja erityisesti sen 10 artiklan 3 kohdan,
sekä katsoo seuraavaa:
(1) eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista 20 päivänä joulukuuta 1994 annetussa komission päätöksessä 94/984/EY(7), sellaisena kuin se on viimeksi muutettuna päätöksellä 2002/477/EY(8), säädetään tuoreen siipikarjanlihan tuonnissa sovellettavista terveysvaatimuksista ja eläinlääkärintodistuksista. Terveystodistusmalleja on kaksi: malli A ja malli B. Niiden käyttö riippuu Newcastlen tautitilanteesta kyseisessä kolmannessa maassa.
(2) Eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa samoin kuin luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn päätöksen 94/85/EY muuttamisesta 29 päivänä syyskuuta 2000 tehdyllä komission päätöksellä 2000/609/EY(9), sellaisena kuin se on viimeksi muutettuna päätöksellä 2003/573/EY(10), vahvistetaan tarhattujen sileälastaisten lintujen tuonnissa sovellettavat eläinten terveyttä ja kansanterveyttä koskevat vaatimukset sekä eläinlääkärintodistukset ja annetaan kaksi erilaista terveystodistusmallia, malli A ja malli B. Käytettävässä todistusmallissa otetaan huomioon Newcastlen tautitilanne kyseisessä kolmannessa maassa.
(3) Komission päätöksessä 2001/751/EY(11), sellaisena kuin se on viimeksi muutettuna päätöksellä 2002/789/EY(12), vahvistetaan elävien sileälastaisten lintujen ja niiden siitosmunien tuonnissa sovellettavat eläinten terveyttä koskevat vaatimukset ja eläinlääkärintodistukset. Käytettävässä todistusmallissa otetaan huomioon Newcastlen tautitilanne kyseisessä kolmannessa maassa.
(4) Australiassa on vuodesta 1998 esiintynyt useita Newcastlen taudin taudinpurkauksia erityisesti Victorian ja New South Walesin osavaltioissa.
(5) Vuoden 2002 marraskuun puolivälin jälkeen uusista Newcastlen taudin taudinpurkauksista Australiassa ei ole saatu ilmoituksia, ja 26 päivänä kesäkuuta 2003 Australian eläinlääkintäviranomaiset ilmoittivat Maailman eläintautijärjestölle (OIE) Australian olevan vapaa Newcastlen taudista.
(6) Newcastlen taudin tautitilanne on Australiassa ollut vaikea, koska Newcastlen taudin viruksen endeeminen lentogeeninen kanta näyttää kiertävän Australiaa ja on osoittautunut voivan muuntua velogeeniseksi. Australia on parhaillaan muuttamassa Newcastlen taudin valvontastrategiaansa ei-rokottavasta, Newcastlen taudista vapaasta (ND-vapaasta) maasta sitä vastaan rokottavaksi maaksi.
(7) Australian eläinlääkintäviranomaisilta saadun tiedon mukaan maassa käytetään Newcastlen tautia vastaan eläviä rokotteita, jotka eivät ole yhteisön lainsäädännön mukaisia. On tarpeen muuttaa tuoreen siipikarjanlihan ja tarhattujen sileälastaisten lintujen (ratintae) lihan sekä elävien sileälastaisten lintujen ja niiden siitosmunien tuontia kolmansista maista koskevia päätöksiä 94/984/EY, 2000/609/EY ja 2001/751/EY Australian osalta siten, että Newcastlen taudin epidemiologisen tilanteen kehittyminen ja edellä tarkoitettujen elävien rokotteiden käyttö otetaan huomioon.
(8) Komissio on tehnyt edellä tarkoitetuista Newcastlen taudin tautipurkauksista useita komission päätöksiä, erityisesti Newcastlen tautiin liittyvistä suojatoimenpiteistä Australiassa 2 päivänä heinäkuuta 2002 tehdyn komission päätöksen 2002/537/EY(13), sellaisena kuin se on muutettuna päätöksellä 2002/942/EY(14), jota sovellettiin 6 päivästä heinäkuuta 2002 1 päivään joulukuuta 2002. Uusinta, Newcastlen tautiin liittyvistä suojatoimenpiteistä Australiassa 25 päivänä kesäkuuta 2003 tehtyä komission päätöstä 2003/489/EY(15) sovelletaan 1 päivään tammikuuta 2004 asti.
(9) Tässä päätöksessä säädetyt varmentamista koskevat vaatimukset tekevät päätöksessä 2003/489/EY säädetyt suojatoimenpiteet tarpeettomiksi, ja päätös 2003/489/EY olisi sen vuoksi kumottava.
(10) Australian eläinlääkintäviranomaiset ovat kuitenkin pyytäneet poikkeusta siipikarjasta, sileälastaisista linnuista sekä tarhatuista ja luonnonvaraisista riistalinnuista peräisin olevalle tuoreelle lihalle sekä edellä mainittujen lajien lihasta koostuville tai tällaista lihaa sisältäville siipikarjanlihavalmisteille ja raakalihavalmisteille, jos nämä tuotteet ovat peräisin ennen 13 päivää toukokuuta 2002 ennen epidemian alkua teurastetuista linnuista päätöksen 2002/537/EY mukaisesti.
(11) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 94/984/EY liite I tämän päätöksen liitteellä I.
2 artikla
Korvataan päätöksen 2000/609/EY liite I tämän päätöksen liitteen II sisältämällä tekstillä.
3 artikla
Jäsenvaltiot voivat edellä 1 ja 2 artiklasta poiketen sallia edelleen 31 päivään toukokuuta 2004 asti siipikarjasta ja tarhatuista sileälastaisista linnuista peräisin olevan tuoreen lihan tuonnin käyttäen päätöksessä 94/984/EY ja 2000/609/EY säädettyjä mallin A mukaisia todistuslomakkeita, jos
- liha on peräisin ennen 13 päivää toukokuuta 2002 teurastetuista linnuista, ja
- jos siipikarjan ja tarhattujen sileälastaisten lintujen tuoretta lihaa sisältäviin lähetyksiin liitetyssä eläinlääkintätodistuksessa on kyseisen lajin mukaisesti maininta:
"Päätöksen 2003/810/EY 3 artiklan mukainen tuore siipikarjanliha / tuore sileälastaisten lintujen liha(16)."
4 artikla
Korvataan päätöksen 2001/751/EY liite I tämän päätöksen liitteellä III.
5 artikla
Kumotaan päätös 2003/489/EY.
6 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä marraskuuta 2003.

Labels: 3
17
18
6